Rasmus Rissanen

Rasmus Santeri Rissanenhttps://www.ratsit.se/19910713-Rasmus_Santeri_Rissanen_Orebro/fzkOuJCW1nRr-ZlJdprX0WI0qLKAZhKTmIizP-EWbPw (s. 13. heinäkuuta 1991 Kuopio) on suomalainen jääkiekkopuolustaja, joka pelaa Ruotsin SHL:n Linköpingissä. Hän on pelannut urallaan myös kuusi NHL-ottelua Carolina Hurricanesissa kaudella 2014–2015. Isokokoinen Rissanen on pelityyliltään puolustava puolustaja.

 Ura 
 Seuraura 
Rissanen on Kalevan Pallon kasvatti. Hän oli kaudella 2007–2008 seitsemällä osumallaan seuran B-nuorten eniten maaleja tehnyt puolustaja Juuso Kuisman kanssa. Helmikuussa 2008 Rissanen teki KalPan kanssa nelivuotisen SM-liigasopimuksen. Hän pelasi kauden 2008–2009 kokonaan seuran A-nuorissa.

Carolina Hurricanes varasi Rissasen kuudennella kierroksella 178. pelaajana NHL:n varaustilaisuudessa 2009. Samana kesänä hänet varasi myös WHL-joukkue Everett Silvertips 17. pelaajana CHL:n varaustilaisuudessa. Rissanen siirtyi näin ollen kesken voimassa olleen liigasopimuksensa Silvertipsiin kaudeksi 2009–2010. KHL-seura Metallurg Magnitogorsk varasi hänet seitsemännellä kierroksella 159. pelaajana kesällä 2010. Kaudella 2010–2011 Rissasesta tuli Silvertipsin varakapteeni. Hän oli kevään 2011 pudotuspeleissä joukkueen paras maalintekijä kahdella osumallaan Tyler Maxwellin kanssa.

Huhtikuussa 2011 Rissanen teki kolmivuotisen NHL-tulokassopimuksen Carolina Hurricanesin kanssa, joka tuo hänelle NHL:n puolella 525 000 dollaria kaudessa ja farmin puolella 55 000 dollaria kaudessa. Rissasen sopimuksen sisältyi myös 150 000 dollarin allekirjoitusbonus. Hän siirtyi samalla koesopimuksella AHL-joukkue Charlotte Checkersin vahvuuteen, jossa Rissanen pelasi yhden runkosarjaottelun. Kauden 2011–2012 hän pelasi siellä kokonaan. Rissasen tulokaskausi toi 64 runkosarjaottelussa tehot 3+3=6. Kauden 2012–2013 hän pelasi osaksi NHL:n työsulunkin vuoksi kokonaan farmissa. Myös kausi 2013–2014 eteni kokonaan Checkersissa. Heinäkuussa 2014 Rissanen teki vuoden mittaisen, kaksisuuntaisen ja 575 000 dollarin arvoisen jatkosopimuksen Hurricanesin kanssa. 

Kauden 2014–2015 Rissanen palasi lähes kokonaan Charlotte Checkersin AHL-joukkueessa. Hän debytoi kauden aikana myös Carolina Hurricanesin NHL-joukkueessa. Rissanen teki NHL-debyyttinsä 7. maaliskuuta 2015 Minnesota Wildia vastaan. Hän sai ottelussa jääaikaa 16.01 minuuttia. Rissanen keräsi myös teholukeman –2. Lisäksi hän oli molempien joukkueiden pelaajista eniten taklannut kahdeksalla taklauksellaan. Kuudennessa ottelussaan Rissanen loukkaantui, kun Columbus Blue Jacketsin Scott Hartnell kaatui hänen jalkansa päälle kamppailutilanteessa. Rissanen jäi pelaamissaan NHL-otteluissa ilman tehopisteitä. Hän oli sivussa useita viikkoja ja pelasi kuntouduttuaan loppukaudella yhden AHL-ottelun. 

Heinäkuussa 2015 Rissanen teki Hurricanesin kanssa vuoden mittaisen, kaksisuuntaisen ja 575 000 dollarin arvoisen jatkosopimuksen. Syksyn harjoitusleirin päätteeksi syyskuussa seura asetti hänet siirtolistalle.. Kun mikään toinen NHL-organisaatio ei napannut Rissasta vuorokauden kuluessa, Hurricanes lähetti hänet farmijoukkue Charlotte Checkersiin. Hänet nostettiin Hurricanesin NHL-vahvuuteen lokakuussa, mutta Rissanen lähetettiin kuitenkin jo seuraavana päivänä farmiin, eikä hän pelannut kauden 2015–2016 aikana otteluakaan NHL:ssä. Rissanen teki AHL:n yhden kauden piste-ennätyksensä tehoilla 2+11=13.

Maaliskuussa 2016 Metallurg Magnitogorsk kauppasi Rissasen KHL-oikeudet Jokereihin rahallista korvausta vastaan. Saman vuoden toukokuussa hän teki kaksivuotisen sopimuksen Jokereiden kanssa. Rissanen teki kaudella 2016–2017 KHL:ssä 44 runkosarja- ja kolmessa playoff-ottelussa tehot 2+2=4.

Kaudeksi 2018–2019 Rissanen siirtyi kaksivuotisella sopimuksella Ruotsin SHL-liigan Örebro HK:hon. Kaudella 2019–2020 hän nousi joukkueen varakapteeniksi. Rissanen voitti Örebron sisäisen tehotilaston lukemalla +20. Lokakuussa 2019 hän teki seuran kanssa kaksivuotisen jatkosopimuksen kevääseen 2022 saakka. Marraskuussa 2021 sitä jatkettiin kahdella vuodella kevääseen 2024 saakka. Jo saman kuun lopulla Rissasen kausi 2021–2022 päättyi vain 23 ottelun jälkeen takaristisidevamman vuoksi. Kaudella 2022–2023 hän jakoi neljällä osumallaan SHL:n pudotuspelien puolustajien maalipörssin voiton joukkuetoverinsa Filip Berglundin ja Frölunda HC:n Filip Hasan kanssa. Rissanen voitti myös koko sarjan jäähypörssin 35 minuutillaan. Hän edusti Örebroa kauden aikana myös Spengler Cupissa.

Rissanen pelasi Örebrossa lopulta kuusi kautta. Hän jätti seuran kauden 2023–2024 jälkeen ja siirtyi kaksivuotisella sopimuksella Linköpingiin.

 Maajoukkueura 

Rissanen pelasi alle 20-vuotiaiden MM-kilpailuissa vuonna 2011. Hän putosi viimeisten joukossa Suomen MM-leiriryhmästä vuoden 2010 turnaukseen. Rissanen pelasi myös alle 18-vuotiaiden MM-kilpailuissa vuosina 2008 ja 2009, joista jälkimmäinen turnaus päättyi pronssiin. Hän pelasi myös alle 18-vuotiaiden Ivan Hlinkan muistoturnauksessa vuonna 2008 sekä samana vuonna World U-17 Hockey Challengessa. Yhteensä Rissanen on pelannut 12 nuorten ja 48 poikien maaottelua.

Suomen maajoukkueessa Rissanen on pelannut 33 ottelua ja tehnyt niissä 8 pistettä.Tilanne 10.5.2025 Hän teki miesten maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Rissanen merkittiin Suomen kolmospuolustajapariin Mikko Lehtosen viereen. Hän keräsi ottelussa yhden kahden minuutin jäähyn korkeasta mailasta. Rissanen on edustanut Suomea MM-tasolla 2024 ja 2025.

 Muuta 
Rasmus Rissasen serkku Jaakko Rissanen pelaa hyökkääjänä KalPan SM-liigajoukkueessa. Serkukset pelasivat joukkuetovereina KalPan junioreissa.

 Tilastot 
 2007–2008  KalPa  A-SM  5  0  0  0  10  –  –  –  –  –  U18  6  0  2  2  18 2008–2009  KalPa  A-SM  29  1  8  9  56  4  0  1  1  6  U18  6  0  0  0  10 2009–2010  Everett Silvertips  WHL  71  4  11  15  103  7  0  1  1  8 2010–2011  Everett Silvertips (A)  WHL  68  1  11  12  89  4  2  0  2  8  JMM  6  0  0  0  14   Charlotte Checkers  AHL  1  0  0  0  0  –  –  –  –  – 2011–2012  Charlotte Checkers  AHL  64  3  3  6  57  –  –  –  –  – 2012–2013  Charlotte Checkers  AHL  61  0  9  9  84  5  0  0  0  10 2013–2014  Charlotte Checkers  AHL  62  3  7  10  91  –  –  –  –  – 2014–2015  Carolina Hurricanes  NHL  6  0  0  0  4  –  –  –  –  –  Charlotte Checkers  AHL  52  1  10  11  69  –  –  –  –  – 2015–2016  Charlotte Checkers  AHL  54  2  11  13  54  –  –  –  –  – 2016–2017  Jokerit  KHL  44  2  2  4  55  3  0  0  0  2 2017–2018  Jokerit  KHL  31  0  3  3  18  7  0  0  0  2 2018–2019  Örebro HK  SHL  48  0  3  3  53  2  0  0  0  0 2019–2020  Örebro HK (A)  SHL  39  3  6  9  59  –  –  –  –  – 2020–2021  Örebro HK (A)  SHL  46  2  7  9  32  9  0  0  0  20 2021–2022  Örebro HK  SHL  23  2  4  6  16  –  –  –  –  – 2022–2023  Örebro HK  SHL  51  8  10  18  44  13  4  2  6  35 2023–2024  Örebro HK  SHL  51  2  17  19  16  3  0  0  0  4  MM  7  1  1  2  4 2024–2025  Linköping HC  SHL  51  2  8  10  14  –  –  –  –  –  MM  8  0  1  1  2 7 kautta  yhteensä  SHL  309  19  55  74  234  27  4  2  6  59 6 kautta  yhteensä  AHL  240  7  29  36  301  5  0  0  0  10 2 kautta  yhteensä  KHL  75  2  5  7  73  10  0  0  0  4

 Lähteet 

 Viitteet 

Luokka:Suomalaiset jääkiekkoilijat
Luokka:Carolina Hurricanesin varaamat pelaajat
Luokka:Vuonna 1991 syntyneet
Luokka:Elävät henkilöt